Talouselämä (lehti)
Vuosi 2018 on lehden 82. vuosikerta. Talouselämä ilmestyy perjantaisin, 43 numeroa vuodessa. Lehden painettu levikki vuonna 2015 oli 75 141 ja digitaaliset tilaukset sisältävä kokonaislevikki 81 819. Painetun lehden lukijamäärä oli 179 000 ja lehden kokonaistavoittavuus 386 000 lukijaa. Lehti pystytti maksumuurin lokakuussa 2017.
Kauppalehti
Vuonna 1918 Kauppalehti alkoi ilmestyä viisi kertaa viikossa ja talousuutisoinnin merkitys lehdessä kasvoi. 1930-luvulla Kauppalehti muuttui enemmän yleislehden suuntaan. Yleislehtenä Kauppalehti ei pärjännyt, ja levikki aleni ollen vuonna 1956 virallisesti vain noin 6 000 kappaletta. Vuonna 1958 Uusi Suomi osti Kauppalehden julkaisuoikeudet.